Prima reacție a companiei Petromidia, după explozia de la rafinărie.
O explozie a avut loc vineri la Rafinăria Petromidia din județul Constanța. Un incendiu violent a izbucnit în urma exploziei la o instalație a rafinăriei. Un fum gros se observă de pe plaja din Mamaia. Din primele informații disponibile, cel puţin trei persoane au fost rănite.
Potrivit companiei, incidentul s-a petrecut în cadrul instalației de hidrofinare petrol motorină"În cursul acestei zile, a avut loc un incident pe platforma rafinîriei Petromidia, în cadrul instalației de hidrofinare petrol motorină (HPM). Conform procedurilor interne de gestionare a situațiilor de criză, procesele tehnologice din cadrul rafinăriei au fost sistate în condiții de siguranță. În acest moment, echipele de intervenție acționează pentru controlul și stingerea incendiului", informează reprezentanții companiei.Mai multe informații despre incidentul de la Petromidia găsiți AICI.